La vaquilla (títol orichinal en castellano, en aragonés A vaqueta, enguerada en Aragón con o títol orichinal en castellano) ye una cinta espanyola de l'anyo 1985 de cine de comedia y cine belico ambientada en a Guerra Civil Espanyola. Dirichida por Luis García Berlanga seguntes un guión orichinal d'o mesmo Berlanga y de Rafael Azcona, con una banda sonora orichinal de Miguel Asins Arbó y dirección de fotografía de Carlos Suárez, en o suyo elenco incluye a destacaus actors como Alfredo Landa, Guillermo Montesinos, José Sacristán, Santiago Ramos, Carles Velat, Eduardo Calvo, Violeta Cela, Agustín González, María Luisa Ponte, Juanjo Puigcorbé, Amelia de la Torre, Adolfo Marsillach, María Elena Flores, Amparo Soler Leal, Antonio Gamero, Tomás Zori, Pedro Beltrán, Luis Ciges, Ana Gracia, Valentín Paredes, Valeriano Andrés u Fernando Sancho.

As escenas d'a cinta se rodoron integrament en Sos d'o Rei Catolico, en Cinco Villas, fuera de bellas escenas rodadas en a ilesia de l'Asumpción y en a clamada Casa del Chocolatero, todas dos en Ruesta. S'ambienta en bel lugar indeterminau d'Aragón mientres a Guerra Civil Espanyola, que por os lugars citaus en a cinta parixe estar en a provincia de Teruel (se menciona Calaceit como un pueblo en a retraguarda d'o frent), en un 15 d'agosto (en a cinta se fan en o lugar as fiestas de l'Asumpción d'a Virchen) de 1937 u 1938.

Galeria d'imáchens

Se veiga tamién
Cine en 1985.
Cintas de 1985.
La vaquilla